Skat.dk: Agent - selvstændig eller lønmodtager\n19 Jul 2004 09:43\n3. afdeling, B-1233-03\nHandeelsagent, selsvstændig, lønmodtager\nSagen vedrørte spørgsmålet om, hvorvidt en agent drev selvstændig virksomhed eller var lønmodtager. Landsretten foretog en samlet bedømmelse, jf. cirkulære nr. 129 af 4. juli 1994 og fandt det herved væsentligt, at det efter bevisførelsen kunne lægges til grund, at skatteyderen siden indgåelsen af handelsagentaftalen selv havde tilrettelagt salgsarbejdet uden agenturgiverens indblanding, at det efter bevisførelsen kunne lægges til grund, at sagsøgeren efter udløbet af en overgangsperiode i det hele havde haft den økonomiske risiko og herunder, bortset fra udgifter til enkeltstående messer i udlandet med en betydelig omkostningsprocent har afholdt alle omkostninger i forbindelse med arbejdet. Landsretten tillagde det endelig betydning, at skatteyderen var frit stillet med hensyn til at antage medhjælp og forhandle produkter, der ikke konkurrerede med agenturgiverens produkter, samt at han var momsregistreret. Landsretten tiltrådte herefter, at skatteyderen blev anset for selvstædig erhvervsdrivende.\nPersonskatteloven § 3, stk. 2, nr. 1\nViksomhedsskatteloven § 1, stk. 1\nCirkulære 129 af 4. juli 1994, afsnit 3.1.1.1\nCirkulære 129 af 4. juli 1994, afsnit 3.1.1.2\nCirkulære 129 af 4. juli 1994, afsnit 3.3.1\nLigningsvejledening 2004 - 3 E.A.4.3\n(advokat Mette Ravn Steenstrup)\n(Kammeradvokaten ved advokat Per Alstrup Madsen).\nUnder denne sag, der er anlagt den 23. maj 2003, har sagsøgeren, A, påstået sagsøgte, Skatteministeriet, tilpligtet at anerkende, at sagsøgeren for indkomstårene 1998 og 1999 i skattemæssig henseende skal anses som selvstændig erhvervsdrivende i relation til sagsøgerens indtægter fra H1 A/S.\nDen 24. februar 2003 afsagde Landsskatteretten følgende kendelse:\nKlagen skyldes, at skatteankenævnet ikke har anset klageren for at drive selvstændig erhvervsvirksomhed i relation til provisionsindtægter fra H1 A/S.\nDet fremgår af sagens oplysninger, at klageren i 1983 og indtil den 31. oktober 1998 forhandlede trykfarver for et tysk firma ved navn G1, og at klagerens hustru indtil denne dato var ansat som kontorassistent i klagerens agenturvirksomhed. Som følge af opsigelsen af eneforhandleraftalen med G1 solgte klageren restvarelageret, hylder, løftevogn og gaffeltruck i november måned 1998, ligesom aftale om leje af lagerlokaler ligeledes ophørte.\nKlageren indgik den 11. juni 1998 en ny agentaftale med H1 A/S (herefter benævnt selskabet) om, at han må sælge alle agenturgiverens produkter... - inkl. følgeprodukter ... - i Danmark inkl. Færøerne og Grønland. Aftalen trådte i kraft den 1. november 1998. Ifølge aftalen skal klageren ikke selv have lager af trykfarver, og al lagerfunktion/ekspedition foretages direkte fra selskabet.\nAgenten har til opgave at fremme afsætningen af produkterne i området i størst muligt omfang og herunder søge ordrer optaget på produkterne hos kunder hjemmehørende i området.\nAgenten tilrettelægger besøgsfrekvens og udvælgelse af kunder i området i samarbejde med agenturgiveren.\nAgenten er forpligtet til at besøge kunderne mindst 6 gange pr. år.\nVed nye tiltag på produkter og kunder koordineres disse tiltag med agenturgiveren.\nAgenten er forpligtet til at følge de rimelige forskrifter, som gives af agenturgiveren.\nAgenten skal løbende holde agenturgiveren orienteret om markedsforholdene, herunder om konkurrenceforhold, samhandelsbetingelser m.v.\nAgenten skal videregive alle forespørgsler, købstilbud eller ordrer, som han modtager fra kunder i området, og han har pligt til at underrette kunderne om de af agenturgiveren foreskrevne salgs- og leveringsvilkår, samt om at en afgiven ordre bortfalder, hvis den ikke udtrykkeligt accepteres af agenturgiveren.\nAgenten udfærdiger en gang hver 14. dag besøgsrapport, der tilstilles agenturgiveren.\nAgenten skal i fornødent omfang forestå "first level support" overfor kunderne.\nAgentens virke og ansvar for kundernes solvens\nAgenten har løbende fuldmagt til på agenturgiverens vegne at forhandle om salg af produkterne. Han har ikke fuldmagt til at indgå kontrakter på agenturgiverens vegne eller i øvrigt til at binde denne.\nAgenten har ikke selv ret til at modtage betaling fra kunderne. En overtrædelse af denne bestemmelse betragtes som en væsentlig misligholdelse.\nAgenten skal træffe alle rimelige foranstaltninger for at sikre sig, at de kunder, hvis ordrer han videregiver til agenturgiveren, er betalingsdygtige.\nAgenten skal assistere agenturgiveren med inddrivelse af agenturgiverens fordringer hidrørende fra agentens virke. Assistancen skal ske uden omkostninger for agenten, når bortses fra kørselsudgifter.\nAgenten har pligt til at deltage i de messer og udstillinger, som arrangeres af agenturgiveren, eller hvor agenturgiveren udstiller. Rejse- og opholdsudgifter ved disse arrangementer er agenturgiveren uvedkommende.\nAgenturgiveren betaler dog nødvendige rejseudgifter og rene hoteludgifter i forbindelse med agentens deltagelse i messer og udstillinger, der afholdes udenfor området.\nAgenten er ikke berettiget til at antage underagenter.\nAgenten er ikke bemyndiget til at behandle reklamationer fra kunder i sit område.\nAgenten skal registrere og straks informere agenturgiveren om enhver reklamation, han måtte modtage fra kunder vedrørende mangler ved de leverede produkter.\nAgenturgiveren foretager i øvrigt det fornødne i anledning af reklamationerne.\nAgenten har dog pligt til at assistere med behandlingen af reklamationer, såfremt agenturgiver ønsker dette.\nAgenten har i øvrigt pligt til "first level support", jfr. punkt 2.8.\nAgenten må hverken direkte eller indirekte konkurrere med agenturgiveren eller bistå andre i en sådan konkurrence.\nAgenten må ikke fremstille produkter, der er identiske med eller opfylder lignende formål som de produkter han sælger for agenturgiveren, ligesom agenten ikke er berettiget til at have interesser i nogen virksomhed, der konkurrerer med agenturgiveren.\nAgenten er endvidere uberettiget til at repræsentere eller sælge produkter af nogen art, som fremstilles af en virksomhed, der konkurrerer med agenturgiveren.\nI forbindelse med underskrift af nærværende aftale skal agenten underrette agenturgiveren om enhver sådan aftale.\nAgenten skal ligeledes løbende orientere agenturgiveren om lignende aftaler han måtte indgå. Agentens øvrige virksomhed må ikke i noget tilfælde øve indflydelse på hans mulighed for at opfylde sine forpligtelser overfor agenturgiveren.\nKonkurrenceforbudet i foranstående bestemmelser omfattet hele agenturgiverens samlede produktprogram, og i dette omfang er forbudet gældende uden indskrænkning, sålænge kontrakten består. Efter kontraktens ophør er konkurrenceforbudet gældende i et år med den indskrænkning, at konkurrence forbudet derefter omfatter produkterne ifølge punkt 1.3 samt alle andre former for trykfarver, medens konkurrenceklausulen ikke omfatter andre produkter, som vil indgå i agenturgiverens samlede produktprogram, men som agenten ikke har beskæftiget sig mig under kontraktens beståen.\nSåfremt konkurrenceklausulen forsætligt overtrædes af agenten er agenten forpligtet til at betale en bod stor 500.000 kr. for hver gang overtrædelsen finder sted.\nBetaling af boden gør ikke overtrædelsen lovlig.\nIdet omfang agenturgiveren kan dokumentere tab på grund af overtrædelse af konkurrenceklausulen, der overstiger bodsbeløbet, er agenturgiveren i stedet berettiget til at kræve sit fulde tab erstattet.\nLovgivningens almindelige regler om er statning finder i øvrigt anvendelse ved enhver overtrædelse af konkurrenceklausulen.\nAgenten er uberettiget til i kontraktens gyldighedsperiode og i tiden derefter at afsløre agenturgiverens forretningshemmeligheder eller know-how eller i øvrigt udnytte sådan information til uvedkommende formål.\nForbud mod at virke uden for området\nAgenten skal underrette agenturgiveren om enhver henvendelse, han modtager fra kun der, der har deres forretningssted uden for området.\nEn sådan underretning berettiger ikke agenten til nogen provision, medmindre produkterne skal anvendes i et driftssted i agenturområdet.\nAgenten er uberettiget til at formidle ordrer fra eller at indlede kontraktsforhandlinger med kunder, der har deres for retningssted uden for området.\nKrænkelse af agenturgiverens rettigheder\nAgenten skal løbende overvåge markedet inden for sit område med henblik på eventuelle krænkelser af agenturgivers industrielle ejendomsrettigheder, eller nogen anden retsstridig handling af betydning for agenturgiverens rettigheder.\nAgenten skal straks indberette sådanne krænkelser til agenturgiveren og i overensstemmelse med de forskrifter, agenten har modtaget herom fra agenturgiveren, bistå agenturgiveren med de forholdsregler, han måtte ønske at træffe.\nAgenturgiver må ikke give andre personer eller firmaer ret til at repræsentere eller sælge produkterne inden for området.\nAgenturgiver er dog berettiget til at lade egne medarbejder deltage i salg af agenturgiverens produkter indenfor området.\nAgenturgiveren skal underrette agenten om alle forespørgsler vedrørende produkterne fra kunder i agentens område.\nAgenturgiveren gives dog ret til selv uden agentens mellemkomst at indgå direkte aftaler med kunder i området.\nAgenturgiveren underretter agenten om enhver aftale, og der tilkommer agenten provision heraf, med mindre agenturgiveren har forbeholdt sig eneretten til at handle direkte med kunden.\nAgenturgiveren skal pålægge sine øvrige agenter de samme forpligtelser, som dem der er anført i punkt 9.\nUnderretning til agent, avertering og reklame\nAgenturgiveren skal forsyne agenten med alle oplysninger og dokumenter, som er nødvendige for agentens varetagelse af sit hverv, herunder med salgs- og leveringsbetingelser, prislister, tekniske dokumenter og reklamemateriale.\nAgenturgiveren skal underrette agenten om enhver ændring i det fremsendte materiale.\nAgenturgiveren har pligt til inden en rimelig frist at underrette agenten om accept af eller afslag på tilbud, som denne har indsendt og om manglende gennemførelse af en aftale, som agenten har formidlet, idet agenten i modsat fald har krav på provision.\nAgenturgiveren varetager enhver annoncering, som er nødvendig for markedsføring af produkterne inden for området samt afholder omkostningerne hertil.\nAgentens nettoprovision beregnes af nettoudsalgsprisen excl. moms og lign. ab fabrik med fradrag af rabatter og bonus.\nFor så vidt angår ... udgør provisionen 3% af den årlige omsætning op til DKK 33 mio. og derefter 1,5% af resten.\nI 1998 udgør provisionen dog 3,5% af hele omsætningen.\nI 1999 udgør provisionen 3,5% af omsætningen op til DKK 33 mio. og 1,5% af resten.\nFor så vidt angår ... udgør provisionen 4% af den årlige omsætning op til DKK 12 mio. og 2% af resten.\nI 1998 udgør provisionen dog 4% af hele omsætningen.\nUanset ovenstående provisionssatser garanterer agenturgiveren agenten en minimums provision i perioden 01.06.1998 - 31.05.1999 (efterfølgende ændret til 01.11.19.98 - 31.10.1999) DKK 60.000,00 + moms pr. måned, udbetalt månedsvis bagud.\nVed kontraktens ikrafttræden udbetales á contoprovision med DKK 100.000,00 + moms, hvilket beløb modregnes med DKK 25.000,00 + moms pr. måned i månederne december 1998, januar, februar og marts 1999 (efterfølgende ændret til maj, juni, juli og august 1999). Beløbet kan modregnes i den i punkt 13.4 nævnte minimumsprovision.\nDe i pkt. 13.2-13.5 incl. angivne datoer og perioder er angivet ud fra et antaget ikrafttrædelsestidspunkt pr. 01.06.1998. I overensstemmelse med 16.1 er det aftalt, at de ovenfor anførte datoer og perioder forskydes i forhold til det faktiske ikrafttrædelsestidspunkt. (Ikrafttrædelsestidspunktet er efterfølgende aftalt til 1. november 1998).\nErhvervelse af ret til provision\nAgenten erhverver ret til provision af alle ordrer fra området på det tidspunkt, da agenturgiver fakturerer til sine kunde.\nSåfremt kunden kun foretager delvis betaling, har agenten alene krav på delvis provision.\nProvisionen skal af agenturgiveren afregnes senest den 10. i måneden efter sted funden fakturering.\nAgenturgiveren skal hver måned sende agenten en nota vedrørende den provision, der vedrører provisionsberettigede fakturaer udskrevet i den foregående måned. Notaen skal indeholde alle væsentlige oplysninger, der har tjent til grundlag for beregning af provisionsbeløbene.\nAgentens krav på provision bortfalder, hvis det godtgøres, at aftalen mellem agenturgiveren og tredjemand ikke opfyldes, og dette ikke skyldes omstændigheder, der kan tilregnes agenturgiveren.\nBortfalder provisionskravet, skal agenten straks tilbagebetale modtagen provisionsbeløb, eventuelt via modregning i senere tilgodehavende provision.\nAgenten erhverver ret til provision af samtlige salgsaftaler mellem agenturgiver og kunder i området omfattet af aftalen vedrørende de af kontrakten omfattede produkter, uanset om ordren er indgået direkte fra kunden til agenturgiver.\nAlle udgifter, som agenten afholder med henblik på opfyldelse af sine forpligtelser i henhold til kontrakten, skal anses for at være dækket af den udbetalte provision.\nKontrakten træder i kraft så hurtigt som muligt, alene afhængig af, hvornår agenten kan frigøre sig for sine kontraktlige forpligtelser overfor sin nuværende leverandør.\nAgenten er dog forpligtet til at opsige kontrakten med sin nuværende leverandør senest 5 dage efter underskrift af nærværende agentaftale.\nAftalen kan af agenturgiveren opsiges med mindst 12 måneders varsel til udløb af en måned.\nAgenten kan opsige aftalen med mindst 12 måneders varsel til udløb af en måned.\nAgenturgiveren og agenten kan dog tidligst opsige kontrakten 12 måneder efter ikrafttræden, således at kontrakten tidligst udløber 12 måneder efterafgivelse af opsigelse i medfør af de ovennævnte bestemmelser.\nHver af parterne er berettiget til at hæve kontrakten uden varsel, hvis den anden part i væsentlig grad har undladt at opfylde sin forpligtelse efter aftalen eller loven.\nReturnering af dokumenter m.v.\nVed kontraktens ophør skal agenten returnere alt, hvad han har modtaget af materialer, modeller m.v.\nAgenten er uberettiget til at tilbageholde det modtagne til sikkerhed for betaling af tilgodehavende provision.\nFor ordrer, der er kommet frem til agenturgiveren eller agenten inden kontraktens udløb, og som accepteres af agenturgiveren efter sædvanlige retningslinier, har agenten krav på provision.\nAgenten har ret til godtgørelse, såfremt og i det omfang\nhan har skaffet agenturgiveren nye kunder eller i betydeligt omfang har øget forretningerne med den bestående kundekreds, og forretningsforbindelserne med disse under fortsat vil give agenturgiveren betydelige fordele, og\nbetaling af godtgørelse er rimelig under hensyn til samtlige omstændigheder, herunder navnlig agentens tab af provision af forretninger med disse kunder.\nGodtgørelsen kan ikke overstige et beløb svarende til et års vederlag, beregnet på grundlag af agentens gennemsnitlige årlige vederlag i de sidste fem år, hvis kontrakten er indgået for mindre end fem år siden, beregnes godtgørelsen på grundlag af det gennemsnitlige vederlag i perioden.\nAgenten mister sin ret til godtgørelse i de ovenfor nævnte tilfælde, hvis han ikke inden et år fra kontraktforholdets ophør har meddelt agenturgiveren, at han vil gøre sine rettigheder gældende.\nTil brug ved opgørelse af eventuelt godtgørelseskrav har parterne oprettet en af dem begge underskrevet liste over de kunder, som agenturgiveren har i området indeholdende oplysninger om omfanget af samhandel mellem agenturgiver og disse kunder ved samarbejdets påbegyndelse.\nEndvidere har parterne oprettet en af dem begge underskrevet liste over de kunder som agenten medbringer i forbindelse med etablering af agentsamarbejdet.\nParterne har aftalt, at den agenten i henhold til punkt 20.2 tilkommende godtgørelse, som følge af værdien af de af agenten medbragte kunder, andrager min. 1 mio. kr. + moms, med mindre der foreligger de i punkt 21.0 anførte forhold, men agenten garanterer ikke, at værdien andrager DKK 1 mio. + moms.\nUdelukkelse af godtgørelse\nGodtgørelse i henhold til punkt 20 skal ikke udbetales\nhvis agenturgiveren hæver kontrakten på grund af væsentlig misligholdelse, som kan tilregnes agenten.\nhvis agenten bringer kontrakten til ophør, med mindre dette er berettiget som følge af omstændigheder, der skyldes agenturgiveren, eller som følge af alder, svagelighed eller sygdom hos agenten, således at det ikke med rimelighed kan kræves af ham, at han fortsætter sin virksomhed,\nhvis agenten efter aftale med agenturgiveren overfører sine rettigheder og forpligtelser ifølge agenturkontrakten til en anden.\nBringer agenten aftalen til ophør, uden at der foreligger de i punkt 21.1.2 anførte forhold, er agenten dog berettiget til en godtgørelse, stor kr. 500.000,00 + moms som følge af værdien af de af agenten medbragte kunder.\nDet er oplyst, at klagerens provisionsindtægter fra selskabet ifølge resultatopgørelserne for indkomstårene 1998 og 1999 udgjorde henholdsvis 158.969 kr. og 879.765 kr.\nDet fremgår videre, at klagerens administrationsomkostninger, som ifølge resultatopgørelsen for 1999 beløb sig til i alt 209.707 kr., bl.a. fordelte sig med 120.478 kr. på autodrift, varevogn, med 2.440 kr. på erhvervsbeklædning, med 1.953 kr. på forsikringer, med 3.714 kr. på gebyr, fragt og porto, med 4.140 kr. på kontorlokale, med 1.809 kr. på kontorartikler, med 2.355 kr. på nyanskaffelser under 9.200 kr., med 30.600 kr. på regnskabsmæssig assistance, med 9.901 kr. på rejseudgifter, med 17.428 kr. på telefon, med 1.888 kr. på telefax, med 3.980 kr. på tidsskrifter m.v., med 9.792 kr. på repræsentation, med 3.525 kr. på tyverialarm og med -6.000 kr. på administrationsgodtgørelse.\nDet er videre oplyst, at klageren har foretaget udlæg (hotel, rejseudgifter m.v.) for selskabet med i alt 148.226 kr. Det er videre bl.a. oplyst, at klageren har ca. 10 kunder, som besøges 2-4 gange om måneden, og at der aldrig er udarbejdet de i aftalen nævnte besøgsrapporter, hvilket tillige aldrig er påtalt fra selskabets side. Ydermere er det oplyst, at klageren er medlem af ASE, og har været det i 18 år.\nSkatteankenævnet har ved de påklagede ansættelser fundet, at de omhandlede provisionsindtægter fra selskabet ikke kan sidestilles med indkomst ved selvstændig virksomhed.\nNævnet har herved bl.a. henset til, at afgrænsningen mellem lønmodtagere og selvstændigt erhvervsdrivende skal foretages efter cirkulære nr. 129 af 4. juli 1994 (til personskatteloven), og at det ved en samlet bedømmelse må lægges til grund, at provisionsindtægterne ikke kan sidestilles med indkomst ved selvstændig erhvervsvirksomhed, der er kendetegnet ved, at en sådan sker for egen regning og risiko.\nNævnet har herved bl.a. henset til,\nklageren oppebærer provisionsløn, der må karakteriseres som A-indkomst,\nprovisionsindtægten udelukkende indtjener fra ét firma og udbetales periodisk,\nder ikke indgår betaling for andet end den personlige arbejdsydelse,\nklageren ikke handler i eget navn,\narbejdet udføres efter anvisning fra selskabet,\nder er indbygget konkurrenceklausul i kontrakten,\nder er fastsat opsigelsesvarsel på 12 måneder,\nder ikke afholdes væsentlige erhvervsmæssige omkostninger, der er atypiske i lønmodtagerforhold, og\nudgifterne i det hele taget ikke ligger ud over, hvad der er sædvanligt i et lønmodtagerforhold.\nDer er ydermere bl.a. henset til,\nklageren har pligt til at deltage i de messer og udstillinger, som arrangeres af selskabet, eller hvor selskabet udstiller,\nselskabet betaler nødvendige rejseudgifter og rene hoteludgifter i forbindelse med klagerens deltagelse i messer og udstillinger, der afholdes uden for klagerens område,\nklageren har pligt til at indsende besøgsrapporter hver 14. dag,\nklageren ved aftalens ophør som minimum er berettiget til en godtgørelse på 500.000 kr. + moms som følge af værdien af de af ham medbragte kunder, og\nklageren er garanteret en minimumsprovision det første år på 60.000 kr. + moms pr. måned.\nDer er bl.a. ydermere henvist til Ligningsvejledningen 1999 afsnit E.A.4., og til, at Landsskatterettens kendelse af 5. maj 2000 ikke er fundet sammenlignelig med denne sag, bl.a. under hensyn til, at klageren er garanteret en minimumsløn og har fået udbetalt en á contoprovision på 100.000 kr.\nKlagerens repræsentant har over for Landsskatteretten nedlagt påstand om, at klageren anses for selvstændigt erhvervsdrivende i relation til de omhandlede provisionsindtægter, og at han som følge heraf er berettiget til at anvende virksomhedsskatteordningen.\nTil støtte herfor er det bl.a. anført,\nklageren selv tilrettelægger sit arbejde og ikke i samarbejde med selskabet, som ikke blander sig i, hvorledes arbejdet tilrettelægges og udføres,\nder aldrig er udført eller udføres besøgsrapporter,\nhan har egne driftsomkostninger i størrelsesordenen 200.000 kr. svarende til en omkostningsprocent på ca. 20, som ligger langt ud over, hvad der er sædvanligt i lønmodtagerforhold,\nhan selv opsøger nye kunder og driver sit agentur fra egne lokaler i hjemmet,\nklageren selv disponerer sin tid uden instruktion fra agenturgiverens side,\nklageren ikke er omfattet af ferielovgivningen, arbejdsskadeforsikringslovgivningen, funktionærloven samt lov om arbejdsløshedsforsikring, men derimod er medlem af ASE, at han er momsregisteret,\nhan får provision udelukkende på grundlag af præsterede salgsresultater og ikke er garanteret nogen form for minimumsprovision,\nder ikke foreligger et for lønmodtagere normalt opsigelsesvarsel, idet det er helt uhørt, at lønmodtagere alene kan opsige egen stilling med 12 måneder, hvortil kommer krav på godtgørelse på 500.000 kr. for kunderne,\ndet er normalt i agenturforhold, at betaling ikke må finde sted til agenten, jf. HAGL § 20, stk. 1,\nklageren er berettiget til at have andre ikke-konkurrerende agenturgivere, jf. herved HAGL § 4, stk. 1,\nsalgsprovision er den normale udbetalingsform for vederlag til handelsagenter, hvilket tilsvarende gør sig gældende for den periodiske udbetaling, jf. HGAL §11-13,\nklageren er berettiget til at ansætte medhjælp i salgsarbejdet, og\nklageren bærer en selvstændig økonomisk risiko i form af ordreindgangen fra kunderne.\nTil støtte for påstanden er der endvidere henvist til en række afgørelser og domme, hvor man har fundet, at der var tale om selvstændig erhvervsvirksomhed. LSR 1989-2-86 vedrørte en assurandør omfattet af både funktionær- og ferielovens bestemmelser. Vestre Landsrets dom af 7. april 1988 vedrørte en filialbestyrer ansat på funktionærbasis, hvor man ved afgørelsen henså til, at han selv tilrettelagde arbejdet, var provisionslønnet uden garanteret minimumsløn, og at han havde væsentlige driftsudgifter. Østre Landsrets dom af 28. august 1980 vedrørte en handelsagent, der arbejdede fra egne lokaler med to agenturer uden fremmed medhjælp. Alle udgifter ved salgsarbejdet blev afholdt af agenten, som selv disponerede over sin tid uden instruktion fra agenturgiveren. Agenten optog ordrer, der blev sendt til agenturgiveren, og agenten hæftede ikke for varernes betaling.\nI relation til praksis er det bl.a. yderligere anført, at klagerens forhold især er direkte sammenlignelige med Landsskatterettens afgørelse af 5. maj 2000 vedrørte forsikringskonsulenter, idet klageren ikke er garanteret nogen minimumsprovision, ikke er ansat på funktionærvilkår og selv tilrettelægger sit arbejde og har en omkostningsprocent, der ligger væsentligt udover det normale for lønmodtagere. I relation til nyere domspraksis, Østre Landsrets dom af 24. maj 2002 vedrørende en forsikringsformidler, er det bl.a. anført, at klageren i modsætning hertil ikke oppebærer løn under, sygdom eller er omfattet af en gruppelivsforsikring, ikke har opsigelsesvarsel i henhold til funktionærlovgivningen, ligesom der ikke er trukket A-skat af den udbetalte provision.\nFra teorien er der bl.a. henvist til "Handelsagenten og Eneforhandleren" af Bent Iversen, side 44 og 78 - 80 samt "Beskatning af Lønindkomst" af Carsten Led-Jensen, side 53 ff., og det er i den forbindelse bl.a. anført,\nder på baggrund af Tupperware-dommen, TfS 1996.449 H, i den nyeste teori opstilles 4 vægtige kriterier, som er afgørende for, at man er selvstændig erhvervsdrivende, og\nklageren opfylder disse 4 kriterier, jf. ovenfor.\nHvad angår selve aftalen er det bl.a. anført, at denne er udarbejdet i overensstemmelse med dansk lovgivning om handelsagenter, jf. herved lov om handelsagenter m.v., som bygger på gældende EU-direktiv om handelsagenter, og i øvrigt er udarbejdet med udgangspunkt i standardagentaftaler. Der er herved bl.a. henvist til en række af kontraktsbestemmelserne, hvor der er taget udgangspunkt i den gældende lovgivning. Det drejer sig bl.a. om kontraktens pkt. 2.4, som præciseres i pkt. 2.2 og pkt. 2.7, pkt. 3.1, pkt. 3.3 og 3.4, pkt. 6.0, pkt. 10.0, pkt. 12.1, 12.2 og 12.3, pkt. 13.1 -13.3, pkt. 14.0, samt pkt. 16.0 - 21.0. Hertil kommer, at en lang række af bestemmelserne tillige er ganske sædvanlige i handelsagentaftaler, og der er i den forbindelse bl.a. henvist til aftalens pkt. 4.0, 5.0, 8.0, 9.0, 11.0, 15.0 og 22.0 - 26.0.\nAfgræsningen mellem selvstændigt erhvervsdrivende m.v. og lønmodtagere skal i skattemæssig henseende foretages på baggrund af de kriterier, der er angivet i cirkulær nr. 129 af 4, juli 1994 til personskatteloven, pkt. 3.1.1. Der henvises herved til\nHøjesterets domme af 9. maj 1996 og 7. maj 1997, offentliggjort i henholdsvis Tidsskrift for Skatteret 1996, nr. 449, og 1997, nr. 473. Som udgangspunkt anses en person herefter for lønmodtager, hvis vedkommende modtager vederlag for personligt arbejde i tjenesteforhold efter hvervgiverens anvisninger, og for dennes regning og risiko. Selvstændig erhvervsvirksomhed er kendetegnet ved, at der for egen regning og risiko udøves en virksomhed af økonomisk karakter med det formål at opnå et overskud.\nUd fra en samlet vurdering af klagerens virke i relation til hvervgiveren selskabet finder Landsskatteretten, at de i sagen omhandlede indtægter må anses for oppebåret som led i tjenesteforhold. Retten har herved bl.a. henset,\nklageren har én hvervgiver,\nder mellem klageren og selskabet er indgået en aftale om at præstere en løbende arbejdsydelse,\nvederlaget udbetales periodisk hver måned og beregnes som provision, hvilket ikke er usædvanligt i tjenesteforhold,\nder er aftalt et opsigelsesvarsel på 1 år,\nklageren ifølge kontraktens pkt. 2.7, 4.1 og 6.4 er underlagt en vis instruktions-, kontrol- og tilsynsbeføjelse,\nselskabet afholder rejse- og opholdsudgifter ved klagerens deltagelse i messer og udstillinger uden for klagerens område, og\nde af klageren afholdte udgifter ikke i væsentlig grad adskiller sig fra, hvad der er sædvanligt i lønmodtagerforhold.\nHerefter, og idet afgørelserne ikke i øvrigt er bestridt, stadfæstes ankenævnets afgørelser.\nAf tillægget til handelsagentaftalen af 11. juni 1998 mellem A og H1 A/S fremgår:\n1.) I henhold til aftalens § 20.4 har H1 A/S følgende kunder med følgende omsætning og volumen opgjort fra og med 1. januar 1998 til og med 31. oktober1998:\n2.) I henhold til aftalens § 20.5 medbringer A følgende kunder:\n[10 navngivne virksomheder.RED]\nA har forklaret, at han i midten af 1998 blev kontaktet af H1 A/S med en forespørgsel om at påbegynde salg af dette firmas produkter på grund af sit store salg for G1. Han fik omkring 1998 udarbejdet et kontraktudkast med bistand fra sin revisor og sin advokat, og dette udkast blev med få ændringer vedtaget. Det var en klar forudsætning for ham, at han skulle vedblive med at være selvstændig erhvervsdrivende på samme måde, som han hidtil havde været, og aftalen blev udarbejdet i overensstemmelse hermed. Han skulle dog ikke fortsat have et lagersalg, således som det havde været tilfældet hos G1. Han var kun garanteret en minimumsprovision i det først år. Det var for at sikre ham i perioden, indtil det havde vist sig, om han kunne overføre gamle kunder til H1A/S. Derefter har det været hans risiko, hvis en indgået aftale ikke opfyldes. Godtgørelsesbeløbet betingede han sig til gengæld for de kunder, han medbragte. Det var et krav fra ham, at opsigelsesvarslet fra begge sider blev fastsat til 12 måneder. Han afholder selv alle driftsomkostninger, og hverken hans telefon eller hans e-mailadresse har nogen forbindelse med selskabet. Han har kontor i hjemmet og kan ansætte den medhjælp, han måtte finde behov for. Adgangen hertil har han dog ikke udnyttet. Han har stadig driftsomkostninger på omkring 250.000 kr. årligt. Kun udgifter i forbindelse med en messe i udlandet hver 5. år afholdes af selskabet. Han er på kundebesøg hver dag, og han tilrettelægger selv sit arbejde uden nogen indblanding fra selskabets side. Han fastlægger også selv sin ferie og modtager ikke feriepenge. Selskabet fører ikke nogen form for kontrol med hans arbejde og giver ham ikke instrukser om udførelsen. Det er aldrig forekommet, at selskabet har anvist ham at foretage bestemte kundebesøg. De besøgsrapporter, som han skulle udfærdige efter kontrakten, blev aldrig udfærdiget eller krævet. Alle ordrer fra hans kunder går gennem ham, hvorefter varerne sendes til kunderne direkte. Han er ikke omfattet af selskabets pensions- eller gruppelivsordning. Han har benyttet lovgivningen for selvstændig erhvervsdrivende, herunder investeringsfondsloven. Efter Landsskatterettens kendelse har han drøftet overgang til fast ansættelse med selskabet, men det er uden interesse for ham. I de første måneder af 2004 har han tjent 170.000 kr. mindre end i den tilsvarende periode i 2003 på grund af afmatning i branchen.\nStatsautoriseret revisor HG har forklaret, at han har været revisor for A siden 1984, da A blev agent for G1. I den periode, A havde G1 som opdragsgiver, har han uden indsigelse været anerkendt som selvstændig erhvervsdrivende af skattevæsenet. I forbindelse med skiftet til den nuværende opdragsgiver gennemgik han et udkast til kontrakten for at se, om den kunne rumme skatteretlige problemer. Han fandt ikke sådanne problemer. Det var klart hensigten, at A fortsat skulle drive virksomhed som selvstændig. Spørgsmålet blev ikke diskuteret. Fratrædelsesgodtgørelsen i kontrakten blev fastsat til 1 mio. kr. med tillæg af moms, fordi godtgørelsen skulle kompensere for den kundekreds, A havde oparbejdet. Bestemmelsen om minimumsprovision blev indsat for at sikre A en passende indtjening i en overgangsperiode. Han er ikke omfattet af selskabets pensionsordning eller sikret løn under sygdom.\nAdvokat OP har forklaret, at han som advokat for H1 A/S i begyndelsen af marts 1998 blev anmodet om at udarbejde en handelsagentaftale mellem selskabet og A. Han havde som følge af sin kontakt til en brancheforening en betydelig erfaring i udarbejdelsen af sådanne kontrakter og var bekendt med de skatteretlige problemer, de kunne rejse. Udarbejdelsen af agentaftalen strakte sig over nogle måneder, og han havde i den forbindelse udelukkende møder med selskabets direktør BN. Advokat RJ, som repræsenterede A, fremkom med enkelte ændringsforslag til kontrakten, men han husker ikke længere hvilke. Inden for rammerne af handelsagentloven ønskede BN sikkerhed for, at agenten blev pålagt en passende besøgsforpligtelse og indrapporteringspligt. Bestemmelserne om godtgørelse til A blev indsat efter ønske fra ham som betaling for den kundekreds, selskabet herved blev sikret. Minimumsprovisionen skulle sikre en vis likviditet i en overgangsperiode. Indtjent provision skulle derfor modregnes i det garanterede beløb. Han har ingen erindring om opsigelsesvarslet.\nBN har forklaret, at han var direktør i H1 A/S i 1998 og var det indtil foråret 2001. Han kontaktede A, der var agent for den tyske konkurrent G1 og foreslog ham et samarbejde. A krævede fra begyndelsen, at samarbejdet blev etableret gennem en handelsagentaftale, således at han fortsat kunne arbejde som selvstændig erhvervsdrivende. Det var i øvrigt klart, at det bl.a. som følge af As alder ikke var attraktivt at knytte ham til selskabet gennem et ansættelsesforhold. A skulle "tjene sine penge selv", men på grund af usikkerheden i en overgangsperiode blev der aftalt en minimumsprovision i den første tid. Derudover blev der betalt et vederlag en gang for alle for de kunder, A medbragte. Det var store kunder, som selskabet ikke på anden måde kunne "komme ind til", og det var et af hovedformålene med etableringen af agent-samarbejdet. Derimod var det ikke hensigten, at A skulle overtage selskabets eksisterende kunder. Salgsarbejdet overfor disse blev varetaget af sælgere ansat i selskabet på sædvanlige funktionærvilkår. A måtte godt opsøge nye kundeemner. Han husker ikke, hvorledes opsigelsesvarslet blev fastsat, eller størrelsen af godtgørelsen i tilfælde af samarbejdets ophør. Det blev aftalt, at der skulle ydes denne godtgørelse, fordi der i realiteten var tale om køb af hele As virksomhed. Bestemmelsen om besøgsrapporter var indsat for alle tilfældes skyld, men den viste sig at være unødvendig. Den blev derfor ikke håndhævet. A var ikke afskåret fra at have samarbejde med andre leverandører af produkter, der ikke konkurrerede med selskabets produkter, og han kunne efter eget ønske ansætte fornøden medhjælp. Han afholdt selv alle omkostninger af provisionen. Virksomhedens øvrige sælgere blev aflønnet med en fast løn og et provisionstillæg. Da A udelukkende fik provision, faldt hans indtjening, da man mistede en stor kunde. A havde adgang til et skrivebord i selskabets lokaler, men han brugte det ikke. Han arbejdede udelukkende fra hjemmet. Ud af selskabets omsætning i 1999 på ca. 60 mio. kr. stod A for ca. 23 mio. kr.\nAdvokat RJ har forklaret, at han blev kontaktet af A i forbindelse med dennes overvejelser om at skifte samarbejdspartner. A havde hidtil været eneforhandler som selvstændig erhvervsdrivende, og det var en klar forudsætning, at det nye samarbejde skulle have samme karakter, og at det skulle dreje sig om et agentforhold. Kontraktudkastet, som blev udarbejdet af advokat OP, var i det væsentlige en standard handelsagentaftale, men kontrakten kom på grund af As enestående personlige tilknytning til store kunder til at indeholde særlige bestemmelser om opsigelsesvarsel og godtgørelse i tilfælde af samarbejdets ophør.\nJF har forklaret, at han indtil september 2003 var direktør i H1 A/S. A var som den eneste tilknyttet firmaet som selvstændig agent, der helt på egen hånd foretog salgsarbejdet uden instrukser eller kontrol fra selskabets side. A havde ikke nogen arbejdsplads i firmaet, og han indtog i det hele en særlig status blandt sælgerne. Han bar selv den økonomiske risiko for opfyldelse af de indgåede kontrakter, idet han ikke modtog provision for kontrakter, der ikke blev opfyldt af køberne. Kontraktens bestemmelser om agentens generelle forpligtelser fik på grund af As særlige kundeportefølje med meget få og meget store kunder ikke nogen praktisk betydning. I den periode på omkring 2 år, hvor han var direktør i H1 A/S, han selskabet ikke afholdt driftsudgifter for A.\nA har til støtte for sin påstand gjort gældende, at en samlet helhedsvurdering af forholdene efter indgåelsen af handelsagentaftalen i henhold til cirkulære nr. 129 af 4. juli 1994 om personskatteloven tilsiger, at A skal betragtes som selvstændig erhvervsdrivende frem for som lønmodtager. Der er i den forbindelse bl.a. henvist til, at han selv tilrettelægger, leder og fordeler arbejdet, at han er momsregisteret og i det hele driver virksomheden for egen regning og risiko, idet han ikke er sikret indtægter under ferier og sygdom og efter udløbet af overgangsperioden ikke er garanteret en minimumsindtjening samtidig med, at han som altovervejende hovedregel afholder alle omkostninger i forbindelse med virksomheden.\nSkatteministeriet har til støtte for frifindelsespåstanden gjort gældende, at en vurdering af de i cirkulære nr. 129 af 4. juli 1994 om personskatteloven afsnit 3.1.1.1 anførte momenter samlet taler for, at der foreligger et lønmodtagerforhold og ikke selvstændig erhvervsvirksomhed. Det bør særligt tillægges betydning, at sagsøgeren alene havde H1 som hvervgiver og leverede en løbende arbejdsydelse til selskabet, at sagsøgeren havde et opsigelsesvarsel på 12 måneder og at den provisionsaflønning, der fandt sted, må betragtes normalt for ansatte sælgere. Det bør også tillægges betydning, at sagsøgeren i det første år var garanteret en fast månedsløn samt fik sine udgifter til messer i udlandet betalt af selskabet. Endelig må det tillægges betydning at sagsøgeren efter aftalen med selskabet kun inden for snævre rammer havde mulighed for selv at tilrettelægge arbejdet.\nSpørgsmålet, om A har opnået indkomst i et tjenesteforhold eller som selvstændig erhvervsdrivende, afgøres på grundlag af en samlet bedømmelse af forholdet mellem ham og den, for hvem arbejdet er udført, jf. pkt. B 3.3.1. i cirkulære nr. 129 af 4. juli 1994 om personskatteloven. Det lægges efter bevisførelsen til grund, at A siden indgåelsen af handelsagentaftalen, hvorefter det klart var intentionen, at han fortsat skulle være selvstændig erhvervsdrivende og ikke ansættes som lønmodtager, selv har tilrettelagt salgsarbejdet uden agenturgiverens indblanding. Det lægges endvidere til grund, at han efter udløbet af overgangsperioden den 31. oktober 1999 i det hele har haft den økonomiske risiko og herunder, bortset fra udgifter til enkeltstående messer i udlandet, med en betydelig omkostningsprocent har afholdt alle omkostninger i forbindelse med arbejdet. Det tillægges endelig betydning, at A er frit stillet med hensyn til at antage medhjælp og forhandle produkter, der ikke konkurrerer med agenturgiverens produkter, samt at han er momsregisteret. Efter en samlet vurdering finder landsretten det herefter mest nærliggende at anse A som selvstændig erhvervsdrivende, og hans påstand tages derfor til følge som nedenfor bestemt.\nSkatteministeriet skal anerkende, at A for indkomstårene 1998 og 1999 i skattemæssig henseende skal anses som selvstændig erhvervsdrivende i relation til hans indtægter fra H1 A/S.\nInden 14 dage skal Skatteministeriet betale 30.000 kr. i sagsomkostninger til A.


FIGURA Festspiele 2012\nSå er det snart tid til FIGURAs årlige Festspiele!\nI 2012 kommer det til af forløbe over to dage med internationale gæstesolister og musikere til koncerterne i LiteraturHaus på Nørrebro samt vandrekoncerter i byrummet.\nFIGURA Ensemble er som altid de veloplagte værter og præsenterer et program med folkemusik og ny musik fra Norge, Slovakiet, Irland og Danmark.\nMed Festspiele 2012 ønsker FIGURA at give jer mulighed for at opleve nogle af tidens spændende musikere og komponister fra disse lande, som arbejder i grænsefeltet mellem folkemusik og ny musik, og som i deres musik og optrædener blander rødder og samtid i et unikt og appellerende tonesprog.\nFIGURA Ensemble åbner årets festspiele med en verdenspremiere; 3 moderne danske folkesange!\nUrsula Andkjær Olsen og Peter Bruun tager den danske folkesjæl under kærlig behandling og giver deres bud på folkesange anno 2012. Hør Peter Bruun i samtale med Celine Haastrup fortælle om arbejdet med sangene efter koncerten.\nAllerførst i programmet får du en smagsprøve på et andet nyt værk af Peter Bruun, Mørkebarn, en musikdramatisk børnegyser med tekst af Cecilie Eken, der har premiere på Teater ZeBU senere på måneden.\nAftenens andel del og tredje del er en række små musikalske tableauer, hvor du foruden FIGURA skal møde nogle af de gæster, vi har inviteret i år; oplev bl.a. den fabelagtige bratschist Garth Knox opføre sine helt egne folk-inspirerede solostykker Viola Spaces, komponisten og performeren Juraj Kojs’ elektroniske univers med stykket Re-route og norsk folketone af Lars Petter Hagen og Maja S. K. Ratkjes Passing Images.\nEntré 80/60 kr.\nHusk at medbringe kontanter ved evt. køb af billetter i døren samt til mad og drikke.\nLørdag eftermiddag indtager FIGURA med gæster området mellem Jægersborggade og Blågårds Plads og skaber en række intimkoncerter i boghandlere, en pladeforretning, en tøjforretning og et bibliotek.\nLav din egen lydvandring fra koncert til koncert og oplev byrummet og områdets butikker og caféer på en helt ny måde. Vi har tilrettelagt en stor og en lille tur, der begge ender på Blågårdens Bibliotek. På den store tur kan du også opleve den helt særlige stemning på Assistens kirkegård, idet du med lyd i ørene ledes gennem kirkegården!\nDer er begrænset plads til koncerterne, der dog kan gentages efter behov. Der udleveres Ipods m/ høretelefoner ved indgangen til Assistens Kirkegård - husk sygesikringsbevis e.lign.\nDenne aften overlader FIGURA en stor del af scenen til fire af årets gæster, og vi har glædet os meget til at præsentere jer for tre helt unikke programmer.\nVi åbner programmet som vi sluttede fredag med Passing Images af Maja S. K. Ratkje for fortsætte med Juraj Kojs’ SLOVAKIA, en koncert der blander slovakiske folkeinstrumenter og elektronika i en slags ethno elektroakustika. Lad dramatiske ritualer og kraftfuld musik føre dig ind i en mysterieverden fyldt med fortidens råb og stemmer.\nEfter Juraj Kojs kan du opleve den tyske fotograf Volker Gerling og hans fantastiske, levende og meget rørende “Daumenkinos”, små tommelkinos / flipbøger af mennesker og steder, som han har fanget med sit kamera på sin vej. Glæd dig til at høre og se Volker præsentere sine små mesterværker.\nVi slutter aftenen af med sprudlende norsk folkemusik med de to talentfulde musikere Frode Haltli og Gjermund Larsen. Med egne numre og nye arrangementer af traditionelle folkemelodier giver de deres helt eget bud på moderne folkemusik.\nSe aftenens program Entré 80/60 kr.\nFIGURA Ensemble ønsker at takke følgende bidragsydere for uvurderlig støtte til FIGURA FESTSPIELE 2012:\nSNYK, Kunstrådets Musikudvalg, Statens Kunstråd, Københavns Musikudvalg, Solistforeningen af 1921, AP Møller og Hustru Chastine McKinney Møllers Fond til Almene Formaal, Oticon Fonden, OAK Foundation, Nørrebros Lokaludvalg, Bland dig i byen-puljen, Udenrigsministeriets presseinitiativ.\nOgså en stor tak til: LiteraturHaus, Møllegades Boghandel, Rayuela, Yasar Tas\nog hans butik, Blågårdens Bibliotek, Homemade Records, Rådmandsgade Skole og\nDet Fri Gymnasium for et godt samarbejde.\nOg en stor tak til vores frivillige støtter – helt uvurderligt!\nTilbage til www.figura.dk


HR Partner til AniCura i Danmark | Workspace\nHR Partner til AniCura i Danmark\nArbejder du med HR, og har du lyst til at blive en del af en organisation, som du kan vokse med? Dette er jobbet for dig, der har arbejdet et par år efter færdiggørelsen af dine studier, og som elsker at arbejde bredt med HR og med at supportere organisationen. Vi søger en medarbejder, der trives i organisationer, hvor man selv skal tage hånd om udfordringerne og løse dem. HR-afdelingen i AniCura er relativt ny, og derfor er der masser af opgaver at tage fat i. Vi prioriterer drive og hurtighed, og vi søger en person, der ønsker at tage det næste skridt i karrieren. Hvis du vil have en nøglerolle, hvor du kommer til at gøre en stor forskel, kunne dette meget vel være jobbet for dig!\nSted: Hovedkontoret i Herlev, men med stor fleksibilitet i forhold til at arbejde hjemmefra. Du kan dermed bo stort set hvor som helst i Danmark.\nAniCuras ambition er at være den mest attraktive arbejdsgiver inden for dyrlægebehandling. Vi afsætter både tid og ressourcer til at udvikle vore ansatte, for vi ved, at tilfredse medarbejdere er nøglen til at opnå vort mål om den bedst mulige medicinske kvalitet og kundeservice.\nI Danmark har vi mere end 20 klinikker, der tager hånd om vore kunder, og vi har fortsat en ambition om at vokse. Dette er en helt ny stilling, der er meget vigtig for vores fortsatte vækst. Du bliver del af et HR-team på snart tre personer, der skal supportere organisationen og dens ledelse i den daglige bestræbelse på at skabe kvalitet.\nDu kommer til at arbejde tæt sammen med din nærmeste manager, AniCuras HR-manager i Danmark, samt lederne på klinikkerne. Du vil have stor indflydelse på og arbejde med hele HR-årshjulet og de dertilhørende HR-aktiviteter. Da det er en nyoprettet stilling, vil du også få rig mulighed for at præge dine arbejdsopgaver alt efter interesse og kvalifikationer.\nSupport til ledere i AniCura, herunder at bistå dem med HR-spørgsmål, både lette og svære.\nArbejde med ledelsesudvikling for at forbedre organisationen og dens tiltrækningskraft\nHåndtere spørgsmål fra organisationen angående eksempelvis løn, sygdom, rehabilitering og kontrakter\nTage initiativ til egne forbedringsprojekter og tage ansvar for deres gennemførelse\nVære med til at oplære lederne i AniCuras nye HR-system, Workday, som er ved at blive udviklet og implementeret.\nBesøge klinikkerne i Danmark og skabe gode relationer til managers og personale.\nVære med til at gennemføre løbende forbedringer af HR-arbejdet i organisationen\nStillingen vil ændre sig og vokse over tid. Derfor ønsker vi, at du er en forandringsparat person med en uddannelse inden for HR. Vi søger en person, der både er i begyndelsen af sin karriere og har nogle års erhvervserfaring inden for HR, og som har potentialet til at vokse sammen med os!\nDu er en handlekraftig person med masser af drive, som sætter pris på orden og systematik. Du er fantastisk til at arbejde sammen med andre, og du er tilmed en blændende dygtig kommunikator. Da vi konstant er i vækst, møder vi hele tiden nye udfordringer, og derfor er det vigtigt, at du er god til at tilpasse dig, lære nyt og prioritere. Du elsker dyr lige så højt som os, og du motiveres af disse tydelige værdier og af at skabe resultater.\nDu taler flydende dansk og engelsk og kan kommunikere med alle.\nAniCura tilbyder et komplet udbud af medicinske og kirurgiske ydelser. Dette omfatter alt fra forebyggende behandling og grundlæggende sygepleje til avanceret diagnostik, intensiv behandling, kirurgi og ortopædi. Vi tilbyder desuden genoptræning, fysioterapi og foderrådgivning samt udvalgte plejeprodukter og dyrefoder.\nVores vision er sammen at skabe fremtidens veterinærbehandling gennem høj patientsikkerhed og tilgængelighed. I Danmark strækker AniCura sig fra Hjørring i nord over Rødding i Syd til København mod øst. Det giver en høj tilgængelighed i form af akut dyrlægebehandling og -pleje døgnet rundt i hele landet.\nHvis du vil vide mere om AniCura, er du velkommen til at besøge vores hjemmeside https://www.anicura.dk/om-anicura/.\nHer kan du læse om, hvem vi er, og hvad vi brænder for. Forhåbentlig bliver du snart en del af os på AniCura!\nDu er meget velkommen til at søge stillingen ved at uploade dit CV. Vi holder løbende samtaler, men ansøgningsfristen er 3/6 2022. Bemærk venligst, at vi ikke modtager ansøgninger pr. e-mail. I denne ansøgningsproces samarbejder AniCura med Roi Rekrytering. Ved spørgsmål beder vi dig om at kontakte rekrutteringskonsulent Lina Friberg på lina.friberg@roirekrytering.se\nAnsættelse hos: AniCura\nStillingens omfang: fuldtid\nStart: Ifølge aftale


En stor bane, en campus og destruerbare omgivelser med intense spiller mod spiller kampe på op til 100 spillere – sidste mand vinder. Fortnite var en af de helt store hits i 2018. I denne artikel belyser vi, hvordan Fortnites popularitet reflekterer nogle generelle trends hos generation Z.\nEt enormt stærkt og alsidigt fællesskab er altså bygget op omkring Fortnite. Stærke virtuelle fællesskaber omkring spil har dog eksisteret i mange år, fx i Second Life, eller i World of Warcraft, men hvad adskiller Fortnite, er den massive skala, som det sker på. I sin storhedstid havde World of Warcraft 12 millioner aktive brugere, hvilket er peanuts sammenlignet med Fortnites førnævnte popularitet. Masseadoptionen blandt generation Z, som udgør 65% af de aktive spillere, er særligt interessant, da det kan fortælle noget om deres forventninger til fællesskaber generelt. Fortnite er et klart eksempel på, at fællesskaber sagtens kan være online for disse “digital natives”.


Restaurant & Fest - Griffen Spahotel\nDet kan være svært at afgøre, om det er havudsigten eller maden, som er bedst. Restaurant G's køkken vender mod vest, så ved aftentid går solen ned i vandet lige foran dig - en udsigt, der er kåret som en af Bornholms 10 bedste udsigter.\nHos G's køkken vælger du mellem lækre forretter og desserter - og har du lyst til en skøn vegetarret, frisk fisk eller lækkert kød til hovedret? Sammensæt selv din hovedret med et væld af tilvalgsmuligheder indenfor grønsager og saucer, så du får det, som du allerbedst kan lide.\nTerrassen foran restauranten er også skøn. Måske kan det friste med en before-dinner-drink eller et glas bobler? I sommerperioden kan du selvfølgelig også vælge at spise på terrassen og nyde udsigten endnu tættere på.\nVed siden af restauranten finder du det indbydende loungeområde. Her kan du læne dig tilbage med et glas vin eller en kop kaffe og betragte den skønne udsigt. Du kan også gå på opdagelse i bogreolen, hvor du gratis kan låne bøger.\nÁ la carte: Alle ugens dage 17:00 - 21:30 (undtagen 24. & 31. december, hvor Griffen Spahotels særlige juleaftens- og nytårs arrangement afholdes)\nGriffen Spahotel er et eftertragtet spisested for såvel de lokale bornholmere som hotellets overnattende gæster. Derfor er det nødvendigt, at du bestiller bord på forhånd. Bestil bord hos G's Køkken ved at ringe 56 90 44 44 eller send os en mail på book@bornholmhotels.dk\nHold din næste fest i de flotte selskabslokaler med havudsigt på Griffen Spahotel. Sammen med dig sammensætter vi festen helt efter dine ønsker - og vi sørger for alt, således at du trygt kan læne dig tilbage og bare nyde din fest. Griffens Spahotels festansvarlige, Cathrine Ingildsen, har mange års erfaring med at skabe fester, som du vil mindes med et smil på læben i mange år fremover. Ring til Cathrine på 56 90 44 44 eller send en mail på event@bornholmhotels.dk - og fortæl Cathrine om dine ønsker, så laver hun et godt forslag til dig.\nHold din næste fest på Griffen Spahotel\nSkal du holde konfirmation eller rund fødselsdag? Eller måske har du "bare" lyst til en sjov fest i flotte rammer?\nPå Griffen Spahotel får du de bedste rammer for din fest. Det blå hav glimter i baggrunden, og lokalerne er pyntet præcis efter dine ønsker. Sammen med din festansvarlige, Cathrine Ingildsen, og hendes team af kokke og tjenere, sammensætter du en lækker menu, lokalernes indretning, og hvordan festen skal forløbe. Cathrine og hendes team har mange års erfaring, så hos dem er din fest i trygge hænder - og hvis du har lyst, så hjælper hotellets sommelier dig gerne med at udvælge vinene til din menu.\nGør det sjove endnu sjovere\nHvis du og dine gæster har lyst, kan I overnatte i hotellets flotte værelser. Så kan I afrunde festen med dejlige spaoplevelser og efterfølgende lækker brunchbuffet dagen derpå. En overnatning skaber en hyggelig afslutning på din fest.\nStart planlægningen af din fest nu\nVil du også have en fest, som dine gæster husker med et smil på læberne i mange år efter, så ring 56 90 44 44 eller mail event@bornholmhotels.dk til Cathrine, så hjælper hun dig med at få en sjov fest på Griffen Spahotel.\nVil du have en fest med havudsigt?\nHvilken menu vil du have?\nHvordan vil du have bordopstillingen?\nHavudsigt - Flotte rammer - Lækker mad\nMed den smukkeste havudsigt er Griffen Spahotel klar til at skabe de ideelle rammer for jeres drømmebryllup. I bliver taget i hånden hele vejen, så I blot kan læne jer tilbage og nyde den store dag.\nStart festlighederne med en reception i restauranten eller udenfor på terrassen. Nyd et glas champagne med Østersøen i baggrunden. Få serveret lidt snacks eller bryllupskage, hvis ikke I ønsker den efter middagen.\nSæt jer ved de flot pyntede borde. Nyd jeres lækre bryllupsmiddag, de sjove taler og den hyggelige stemning, mens solen går ned i havet i de flotteste farver lige foran jer.\nVores lokaler tilpasser og indretter vi efter jeres ønsker. Er I til de smukke runde borde, en klassisk hestesko eller en helt tredje opstilling? Fortæl os jeres ønsker, så opfylder vi dem.\nHvis I ønsker en pianist, band eller DJ, så sørger vi selvfølgelig også for et dansegulv til jeres brudevals og aftenens danseglade gæster. Der er ingen begrænsning for, hvornår jeres bryllupsfest skal slutte - vi står til jeres rådighed, så længe I ønsker. Sammen med eventchef Cathrine Ingildsen, og hendes team af kokke og tjenere, sammensætter I menuen og tilrettelægger, hvordan festen skal forløbe. Hotellets sommerlier kan guide og hjælpe jer med at udvælge de perfekte vine.\nOvernatning - den gode afslutning\nI og jeres gæster har også mulighed for at overnatte på Griffen Spahotel efter bryllupsfesten. Så slipper I for at bekymre jer om, hvordan I kommer hjem efter en masse sjove timer. Den efterfølgende morgen indbyder den lækre morgenbuffet til hyggesnak eller gaveåbning i ro og mag. I det store spaområde kan I lade batterierne op. En perfekt afslutning på jeres store dag. Vi giver selvfølgelig en gratis overnatning til jer som brudepar i forbindelse med jeres bryllup. Glæd jer til en lækker suite med den flotteste havudsigt.\nStart planlægningen af jeres bryllup nu\nRing til eventchef Cathrine Ingildsen på 56 90 44 44 eller mail event@bornholmhotels.dk, så hjælper Cathrine og hendes team jer med at skabe et skønt bryllup på Griffen Spahotel, som jeres gæster vil huske med et smil på læben i mange år efter.\nVil du have runde borde til dit bryllup, eller?\nVi hjælper dig gerne med at pynte bordene\nVælg blomster, som passer til dit bryllupstema


Gustav Falholt - HØJ Elitehåndbold\nNavn: Gustav Russel Falholt\nMin Håndbold har været med både op og nedture. Desværre har den også præget af skader for nogle sæsoner siden, havde jeg især problemer med mine knæ. Men i dag, er jeg flyvende igen. Jeg har spillet hele min Senior karriere i 1. division med et enkelt lille besøg håndbold ligaen. Jeg startede til håndbold som 12 årig i HIK. I mine Ungdomsår spillede jeg for Virum Sorgenfri 2002, TMS Ringsted og Viborg HK, som var starten på mit jyske eventyr. Jeg spillede 1. division i mine første 3 år som Senior i Team Vesthimmerland, som virkelig udviklede mig som håndboldspiller. Senest har jeg spilet 2 sæsoner for Ajax København, som ligeledes Team Vesthimmerland også har dannet mig både på og ude for banen.\nHIK, VSH 2002, TMS RINGSTED, VIBORG HK, TEAM VESTHIMMERLAND, RANDERS, TEAM SYDSHAVSØERNE og AJAX KØBENHAVN\nTror jeg har et ret afslappet forhold til håndbold, det er min absolutte favorit beskæftigelse. Så jeg er meget glad for at kunne finde en løsning, hvori jeg kan kombinere min uddannelse med den sport jeg elsker. Havde jeg ikke fået tilbuddet, hvori jeg får muligheden for at prioritere min uddannelse og sporten, jeg elsker så højt, var det blevet ned prioritet. Nu glæder jeg mig til at møde holdet, og komme i gang med en forhåbentligt god sæson.\nJeg er aldrig rigtigt så god til målsætninger, men rent realistisk set så en top 9 plads. NU må vi se hvad holdet kan bærer, Men målet er klart. Vi skal bare vinde så meget som muligt.\nDet er klart den kamp, jeg spillede med Team Vesthimmerland mod SUS Nyborg mit første år i 1. division.\nMin hverdag uden for sporten er travl, jeg arbejder til dagligt med Projektsalg, hvor jeg sidder hos home, med en stilling inden for det. Her efter sommerferien starter jeg med at læse til ejendomsmægler, hvor min drøm af hensyn til skole er at blive Valuar. Der er ikke tid til andre hobbyer end håndbold og styrketræning, især ikke, hvis min kæreste derhjemme fortsat skal smile, når jeg træder ind ad døren!


Maleri slår rekord: Dyreste solgt i Danmark nogen sinde | Indland | DR\nMaleri slår rekord: Dyreste solgt i Danmark nogen sinde\nMaleriet "Interiør fra Strandgade 30" af Vilhelm Hammershøi er solgt for 31,5 millioner kroner.\n26. nov 2019 opdateret 27. nov 2019\n31,5 millioner kroner.\nSådan lyder hammerslaget for maleriet "Interiør fra Strandgade 30" af Vilhelm Hammershøi, der her sen eftermiddag er blevet solgt hos det danske auktionshus Bruun Rasmussen.\nHermed er maleriet, der blev malet i år 1900, det dyreste maleri, som nogen sinde er blevet solgt i Danmark. Et maleri af P.S Krøyer - 'Hanne og Else Benzon ved Stokkerup Strand' - opnåede det hidtil højeste hammerslag med 7,7 millioner kroner i 2000.\nDer er dog stadig et stykke op til det dyreste danske maleri nogen sinde.\nLæs også:Vilhelm Hammershøi er Danmarks dyreste kunstmaler: Han tiltaler det moderne menneske\nDen rekord tilhører også Hammershøi. Maleriet 'Interiør med kvinde med klaver, Strandgade 30' blev i 2017 solgt hos auktionshuset Sotheby's i New York for omkring 36 millioner kroner.\nTidligere solgt for 9.600 kroner\nVilhelm Hammershøis maleri viser hans kone, Ida, ved vinduet på Strandgade på Christianshavn, hvor hun står med en bog i hånden, og på gulvet spiller lyset, der kommer ind udefra.\nHammershøis værker gik førhen til relativt beskedne priser, men har siden 1980'erne gennemgået "en eksorbitant prisudvikling", lød det tidligere i dag fra Julie Voss, der er afdelingsleder hos Bruun Rasmussen.\nMaleriet blev i 1960 solgt på auktion hos Bruun Rasmussen for 9.600 kroner.\nHun svarede også på, hvorfor Hammershøi er blevet så populær i både ind- og udland.\n- Det er en blanding af nordisk melankoli og poesi, en farveskala og et lys. Han er ligesom hævet over det regionale og nationale og appellerer også til mennesker i Europa, USA og Japan, sagde Julie Voss til Ritzau.\nRettelse 27. november kl. 20.30: Tidligere fremgik det, at et maleri af Edvard Munch havde opnået det højeste hammerslag i Danmark. Det er rettet til, at det højeste hammerslag før i går var et maleri af P.S Krøyer, der blev solgt i år 2000.


Skramloteket var så heldige at modtage et sponsorat fra Nordea-fondens naturvidenskabelige festivalspulje 2014, i forbindelse med Dansk Naturvidenskabs Festival i uge 39. Med dette sponsorat kunne vi udvikle et særligt forløb som vi kan afikle tre gange.\nDette års projekt tog udgangs punkt i årets tema "vejen til fremtiden". Skramloteket valgte at vidre udvikle AMV`en (blinkmaskinen) og tilføjede en solcelle og genopladelige batterier, således at AMV`en kom til at køre på vedvarende energi.\nI uge 39 fik Skramloteket besøg af en 7. klasse fra Husum skole, som ud over at bygge deres solcelle AMV, fik undervisning i elektricitetens historie og solcelleteknologi. Fredag den 26. september viste eleverne deres produkter frem på Brønshøjtorv sammen med elever fra Utterslev skole.\nSenere i uge 8 havde vi igen besøg af en 7. klasse fra husum skole som byggede det andet af de tre sæt solcelle AMV`er.\nBook solcelle AMV forløbet\nDet er muligt at booke det sidste solcelle AMV forløbet, dette gøres på samme måde som den almindelige bookning. Der kan bookes besøg på Skramloteket i perioden 15. maj - 1. juni ved at sende en e-mail til skram@skramloteket.dk.


Bilen hænger og dingler som en stor fisk, der netop har resulteret i en sejr i en lystfiskerkonkurrence.\nKrankloen smadrer gennem isen og flytter det væk fra dykkerens vej.\nNu står den forudlykkede bil parkeret med søudsigt. Ejeren skal stå for at fjerne den.\nEfter kranen har ødelagt isen og fjernet de største stykker, svømmede dykkeren ud for at finde bilen.


For første gang nogensinde deltager transperson ved de olympiske lege - TV 2\n21. jun. 2021, 19:37\nLaurel Hubbard levede sine første 35 år som mand. En af hendes kommende OL-modstandere kalder deltagelsen en dårlig joke.\nDen newzealandske vægtløfter Laurel Hubbard skriver sig ind i historien, når hun til sommer løfter vægtstangen til OL.\nHun er nemlig tidligere mand, og det er første gang nogensinde, at en transperson skal dyste til de traditionsrige lege, skriver The Guardian.\nI LGBT-samfundet skaber nyheden begejstring, mens den modtages mere skeptisk i andre kredse.\nInklusion over fairness\nLaurel Hubbard er i dag 43 år og levede som mand i 35 år, før hun i 2012 startede transformationen til kvinde. Men er det fair, at en person født i en mands krop kan kæmpe om medaljer mod personer født i kvindekroppe?\nDebatten har længe været varm, og studier peger i forskellige retninger. Ifølge nogle rapporter er der endnu for lidt data til at bevise store fordele for transkønnede. Samtidig er det ikke svært at finde eksperter, der mener det modsatte.\nEksempelvis lyder det fra Ask Vest Christiansen, lektor og idrætsforsker ved Institut for Folkesundhed på Aarhus Universitet, at Laurel Hubbards deltagelse er en prioritering af "inklusion" over "fairness".\nFor den 43-årige vægtløfter har ifølge lektoren stadig store fysiske fordele, selvom hun har gennemgået medicinsk behandling, der har sænket hendes testosteronniveau.\nHan forklarer, at det gennemsnitlige niveau for kvinder ligger mellem 0,1 og 2,0 nanomol per liter blod. Hos mænd er det mellem 7 og 30. Og ifølge IOC's retningslinjer må transkvinder deltage, hvis deres niveau er sænket til 10 i mindst et år op til en konkurrence.\nIfølge Ask Vest Christiansen har Laura Hubbard derfor stadig et langt højere testosteronniveau end gennemsnitlige, biologiske kvinder.\nNew Zealands Laurel Hubbard. Foto: Adrian Dennis / Ritzau Scanpix\n- Derudover har hun gennemlevet mandlig pubertet og været mand, til hun var 35 år. Det betyder, at hun stadig har fordele ved at have et større hjerte, større muskelmasse og større knogletæthed, siger han.\nLignende udmelding findes blandt en af Laurel Hubbards kommende modstandere. Ifølge BBC sagde den belgiske vægtløfter Anna Vanbellinghen i maj, at det ville være en dårlig joke, hvis Laurel Hubbard skulle deltage ved OL.\n- Enhver som har trænet vægtløftning på et højt niveau ved, at denne her situation er unfair over for sporten og atleterne, sagde hun.\nIkke en mand i en kvindekonkurrence\nI flere amerikanske delstater debatteres det i disse måneder, om det bør være ulovligt for transkønnede piger og kvinder at konkurrere mod andre end det køn, de biologisk er født som. Og i Danmark kæmper Dansk Idrætsforbund med samme spørgsmål.\nMen hos LGBT+, der er landsforeningen for bøsser, lesbiske, biseksuelle og transpersoner, skaber dagens nyhed om Laurel Hubbard stor glæde.\n- Det er et spørgsmål om synlighed og om, at transpersoner kan, hvad de vil, siger sekretariatschef Susanne Branner.\nHun mener, folk mangler viden, hvis de synes, det er uretfærdigt, at en transkvinde kan dyste mod biologiske kvinder.\n- Det er ikke en mand, der deltager i en kvindekonkurrence. Det er en kvinde. Og ja, hun har gennemgået en mandlig pubertet. Men hun er i medicinsk behandling, som gør, at der fra hendes forbunds side ikke er tale om en konkurrencefordel. Ellers tror jeg simpelthen ikke, man havde ladet hende konkurrere, siger hun.\nFra New Zealands Olympiske Komite anerkender man, at "kønsidentitet i sport er et meget følsomt og komplekst emne".\nDet siger direktøren i den newzealandske komite, Kereyn Smith, skriver The Guardian. Ifølge direktøren handler det om balance mellem menneskerettigheder på den ene side og fair konkurrence på den anden.\n- Vi har en stærk kultur for respekt og inklusion over for alle, siger han.


Gymnastikpose Til Børn - Benetton - Marineblå → Køb billigt her - Gucca.dk\nGymnastikpose Til Børn - Benetton - Marineblå\nStilfuld gymnastik pose med snørrelukning fra Benetton. Gymnastik posen er udført i god let kvalitet, og har kraftige snørre. Gymnastikposen har en indvendig lomme med lynlås. ... Læs mere.\nStilfuld gymnastik pose med snørrelukning fra Benetton.\nGymnastik posen er udført i god let kvalitet, og har kraftige snørre.\nGymnastikposen har en indvendig lomme med lynlås.\nGymnastikposen måler 44 x 33 cm. Rengøres bedst med en fugtig klud, eller vaskes ved laveste temperatur i vaskemaskinen. Må ikke tørretumbles.\nGymnastikposen er fremstillet af polyester.\nVi har den klare holdning, at nethandel er nødt til at være billigt, hurtigt og sikkert for vores brugere.\nHos os prioriterer vi sikkerheden enorm højt, og vi ser den, som det aller vigtigste område ved nethandel. NETS er din garanti for sikker betaling på Internettet, og vores online betalingsløsning er naturligvis NETS godkendt. Derfor er køb og betaling online 100% sikkert hos Gucca.\nUanset hvad du køber hos os, har du altid 30 dages returret. Med andre ord, hvis du ønsker at fortryde dit køb, så kan du uden dårlig samvittighed returnere den uønskede vare til os, og så sender vi pengene tilbage. Du er selvfølgelig altid velkommen til at tage kontakt til os, såfremt du har spørgsmål, før du sender et produkt retur.\nVi er klar over, at du er utålmodighed efter at få dit produkt, og vi skruer derfor op for leveringshastigheden, så produktet kommer hurtigt og sikkert frem til dig. Såfremt varen er på lager, leverer vi den til dig indenfor 1-2 hverdage. Lagerstatus fremgår synligt i webshoppen under hver vare. Er du i tvivl om leveringstid eller lagerstatus, så anbefaler vi, at du ringer eller sender en e-mail til os.\nDer er adskillige betalingsmuligheder, når du handler hos Gucca, og du vælger naturligvis selv, hvordan du vil betale. Den betalingsform der passer bedst til dig, er selvfølgelig den du bør gøre brug af. Lige meget hvilken betalingsform, du benytter - kan du altid føle dig sikker og tryg. Se vores betalingsmuligheder ved at klikke på førnævnte link. Desuden skal du huske på, at når du anvender kreditkort, trækkes pengene først den dag vi afsender din vare.\nSkulle du støde på problemer eller have spørgsmål, når du besøger Gucca.dk, er du selvfølgelig altid velkommen til at tage kontakt til os. Du kan ringe eller sende e-mail til os på hverdage mellem kl. 10-15, og vi bestræber os altid på, ikke bare at yde dig den assistance du ønsker, men også at det er med et smil på læben og i godt humør.\nKøber du hos os, har du mulighed for at følge din forsendelse hele vejen, fra den forlader vores lager, og til den er ankommer. Du kan tilgå din personlige ordreside, så snart købet er færdiggjort. På ordresiden har du mulighed for at se, hvornår din forsendelse er blevet afsendt. Når vi sender din pakke, vil du i samme øjeblik få en e-mail fra os.\nGymnastikpose Til Børn, Legetøj\nDin anmeldelse af Gymnastikpose Til Børn - Benetton - Marineblå\nproduct_stock_yes product_offer_no product_preorder_no\tproduct_buyable_yes product_group_skole path__forside path__legetøj path__skole path__sportstaske path__skole path__sportstaske path__benetton path__gymnastikposetilbørnbenettonmarineblå\n149,95 krPokémon - Gymnastikpose Til Børn - Pikachu Tryk\n558,95 krLego Star Wars Starter Plus Skoletaske - Darth Vader\n79,95 krBatman Rygsæk Med Træksnore - 31X38 Cm\n169,95 krGymnastikpose Til Børn - Batman - Grå\n189,95 krGymnastikpose Til Børn - F.C. Barcelona - Blå Rød\n169,95 krGymnastikpose Til Børn - Harry Potter - Rødbrun


Køb Joolz Day Earth Vognstel, Silver | Jollyroom\nJoolz Day Earth Vognstel, Silver\n1 995 DKK4 269 DKKDu sparer: 2 274 DKK (-53%)\nJoolz Day Earth Chassis er en praktisk og komfortabel barnevogn med god affjedring på alle hjul, og justerbart håndtag. Vognen er let at manøvrere og bliver meget kompakt sammenfoldet.Læs mere\nJoolz Day Earth Chassis er en praktisk og komfortabel barnevogn med god affjedring på alle hjul, og justerbart håndtag. Vognen er let at manøvrere og bliver meget kompakt sammenfoldet.Teleskophåndtaget er justerbart, så det passer til alle førere uanset benlængde. Håndtaget er desuden betrukket i fint kunstlæder for at sikre et godt greb. Chassiset er udformet så både sidde- og liggedel kommer højere op, så du let kan løfte dit barn ud uden at behøve bøje dig for meget (ergonomisk). Udstyret med en praktisk fodbremse.Alle fire hjul har god affjedring så barnet kan køre bekvemt, også over bump, fortovskanter og på ujævnt underlag. Vognen har låsbare/roterbare punkteringsfri forhjul mens de bagerste er lufthjul. Varekurv medfølger så du får plads til dine nødvendigheder.Bemærk at dette kun er chassiset. Liggedel og siddedel sælges separat.Følgende tilvalg kan købes separat fra serien ”Day Earth”:Joolz Day Earth Liggedel - Anvendes fra nyfødt op til cirka seks måneder. Vælg mellem flere forskellige farver.Joolz Day Earth Siddedel - Anvendes fra cirka seks måneders alder op til cirka 3 år. Vælg mellem flere forskellige farver.Joolz Day Earth Kørepose - En blød og behagelig kørepose, så dit barn sidder varmt og afskærmet i barnevognen.Joolz Day Earth Pusletaske - Få alle dine nødvendigheder med dig, vælg mellem flere forskellige farver.Joolz Day Earth Parasol - Beskytter dit barn mod solens stærke stråler. Findes i flere forskellige farver.Joolz Day Adapter til Earth og Studio - Klikkes i barnevognens fæster så du kan sætte autostolen direkte på barnevognen (Maxi-Cosi eller BeSafe). Type:DuovognVægt:8,1 kgMål sammenfoldet (uden hjul):L85 x B55 x H28 cmMål sammenfoldet:L85 x B62 x H37 cmMål udfoldet:L88 x B62 x H110 cmSæde- og ryg:H52 x D22 x B30 cmAlders rekommendation:0-3 årHjultype:Lufthjul bagtil, punkteringsfrie fortilForhjul:Roterbare / låsbareAntal hjul:4Justerbart håndtag:Ja, 100-110 cmMaks. belastning:15 kgVendbart sæde:JaFuldt hvileleje:Ja, ergonomiskMedfølgende tilbehør:NejPassende tilbehør:Siddedel, liggedel, adapterTravelsystem:Ja, sælges separatGarantier:2 årVaskbart betræk:JaAftageligt betræk:Ja\n1 995 DKK4 269 DKK


KOL i praksis - fra teori til implementering via teamarbejde (2 moduler - fælleskursus)\n- Tilmelding foregår på den konkrete kursushjemmeside (se kursusoversigt på plo-e.dk). På hjemmesiden oplyses gældende tilmeldingsfrist\n- Efter endt tilmeldingsfrist kan der forekomme ledige pladser, hvilket vil fremgå af hjemmesiden. Ønsker du at tilmelde dig kurset efter endt tilmeldingsfrist, skal du kontakte kursussekretariatet på plo@dadl.dk.\n- Prisen på det enkelte kursus oplyses på kursushjemmesiden (se kursusoversigt på plo-e.dk)\n- Ved afmelding senere end 14 dage før kursusstart vil den indbetalte kursusafgift ikke blive refunderet. Pladsen kan dog vederlagsfrit overdrages til en kollega (PLO Efteruddannelse skal informeres herom på plo@dadl.dk)